Bokstav- og tallsjablonger ble tidligere brukt av arkitekter og ingeniører til å tekste eller tegne inn symboler eller figurer på tekniske tegninger. Sjablonger i større formater brukes av næringslivsbedrifter til å påføre tekst på kasser og containere som skal fraktes med forskjellige transportmidler, gjerne sammen med firmalogo eller instruksjoner eller advarsler som «Denne side opp» eller «Fragile».